Guillelmus, Sancte Marie abbas et conventus Blesensis, omnibus ad quos presentes littere pervenerint, salutem in Domino. Noverit universitas vestra quod inter nos et ecclesiam Sancti Benedicti Floriacensis hujusmodi intercessit conditio, quod viri et mulieres nostri et illi qui predicte videntur esse ecclesie, ubicunque manserint, quod eis antea non licuit liberam inter se contrahendi matrimonii, habebunt deinceps potestatem ita videlicet quod in liberis qui ex eis procreati fuerint et in eorum possessionibus et pecuniis medietatem habebimus.